110α. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ.7834/B/424 της 9-24 Μαρτ.1998 (ΦΕΚ Β΄284) Προϋποθέσεις διενέργειας συναλλαγών στο Χρηματιστήριο από ορισμένα πρόσωπα. Έχοντας υπόψη : 1. Τις διατάξεις: α) Του άρθρου 81 του Ν.2533/97 «Χρηματιστηριακή Αγορά Παραγώγων και διατάξεις» (ΦΕΚ 228 Α/11-11-97). β} Του άρθρου 29Α του ν. 1558/85 «Κυβέρνηση και Κυβερνητικά όργανα» {ΦΕΚ 137 Α΄), το οποίο προστέθηκε με το άρθρο 27 του Ν .2081/92 {ΦΕΚ 152 Α). 2. Τις εισηγήσεις της Επιτροπής Κεφαλαιαγοράς με αριθμό 8000/19-12-1997 (121/2-12-1997 συνεδρίαση του Δ.Σ.) και 8116/18-2-1998. 3. Το γεγονός ότι από την απόφαση αυτή δεν προκαλείται δαπάνη εις βάρος του κρατικού προϋπολογισμού αποφασίζουμε: Καθορίζουμε τις προϋποθέσεις της διενεργείας συναλλαγών στο Χρηματιστήριο Αξιών Αθηνών από τα πρόσωπα που ορίζονται στην παρ. 1 του άρθρ.81 του Ν. 2533/97, ως εξής: 1. Τα πρόσωπα που ορίζονται στην παρ.1 του άρθρου 81 του Ν. 2533/97, καθώς και τα συγγενικά με αυτά πρόσωπα με α  βαθμό συγγένειας (σύζυγος του υπόχρεου, γονείς και τέκνα). υποχρεούνται να γνωστοποιήσουν το  μοναδικό τους  κωδικό  αριθμό που διαθέτουν σε ένα μόνο μέλος του Χρηματιστηρίου, μέσω του οποίου θα πραγματοποιούνται οι συναλλαγές τους. Η προθεσμία για την παραπάνω γνωστοποίηση ορίζεται σε είκοσι (20) ημέρες από τη δημοσίευση της απόφασης αυτής στην Εφημερίδα της Κυβερνήσεως. Εάν κάποιος καταστεί υπόχρεος γνωστοποίησης μετά τη θέση σε ισχύ της απόφασης, υποχρεούται, εντός πέντε (5) ημερών, να γνωρίσει τα στοιχεία του κωδικού που αναφέρεται στην παρούσα παράγραφο, στην  Επιτροπή Κεφαλαιαγοράς. 2.Τα πρόσωπα τηςπαρ. 1 υποχρεούνται να γνωστοποιούν τις συναλλαγές τους σε εισηγμένες αξίες ή σε αξίες που εισάγονται για διαπραγμάτευση σε χρηματιστηριακή αγορά που λειτουργεί στην  Ελλάδα, στις περιπτώσεις όπου κατά τη διάρκεια τριών (3) μηνών: α) Η αξία όλων των συναλλαγών τους (αγορές σύν πωλήσεις)  υπερβαίνει τα  τριάντα  εκατομμύρια (30.000.000) δραχμές ή β) Η αξία των αγορών η πωλήσεων σε μία συγκεκριμένη κινητή αξία υπερβαίνει τα έξι (6)  εκατομμύρια δραχμές, Σελ. 282,496 Τεύχος 1442 Σελ. 110 3. Η γνωστοποίηση της ανωτέρω παρ.2 του παρόντος θα γίνεται εντός δεκαπέντε (15) ημερών από τη λήξη του τριμήνου. στα θεσμοθετημένα όργανα των επιμέρους υπηρεσιών όπου υπάγονται αυτά τα πρόσωπα ως εξής: α) Τα μέλη του Διοικητικού Συμβουλίου της Επιτροπής Κεφαλαιαγοράς, οι κατέχοντες διευθυντική θέση και  κάθε άλλο πρόσωπο το οποίο απασχολείται με σχέση  εξηρτημένης εργασίας, ή έμμισθης εντολής της Επιτροπής Κεφαλαιαγοράς, στην Επιτροπή Κεφαλαιαγοράς. β) Ο Διευθυντής της Διεύθυνσης Πιστωτικών και Δημοσιονομικών Υποθέσεων του Υπουργείου Εθνικής Οικονομίας, στην Επιτροπή Κεφαλαιαγοράς. «γ) Τα μέλη του Διοικητικού Συμβουλίου του Χρηματιστηρίου Αξιών Αθηνών (ΧΑΑ) και των ελεγχομένων από το Χ.Α.Α. ανωνύμων εταιρειών, οι κατέχοντες διευθυντική θέση στο Χ.Α.Α. και σε ελεγχόμενες από αυτό ανώνυμες εταιρείες και κάθε άλλο πρόσωπο από το Χ.Α.Α. ή από θυγατρική εταιρεία του Χ.Α.Α. κατά την έννοια της παρ.5 του άρθρ.42ε του Κ.Ν.2190/20». Το εδάφ.γ΄ αντικαταστάθηκε ως άνω από την υπ’ αριθ.17383/Β.945/26-29 Μαΐου 1998 (ΦΕΚ Β΄529) απόφ. Υπ. Εθν. Οικον. δ) Τα μέλη του Διοικητικού Συμβουλίου και τα διευθυντικά στελέχη των ΕΠΕΥ. στο Διοικητικό Συμβούλιο των επιμέρους ΕΠΕΥ. 12.Π.α.110α Χρηματιστήρια Αξιών ε) Τα μέλη του Διοικητικού Συμβουλίου και τα διευθυντικά στελέχη των Εταιριών Επενδύσεων Χαρτοφυλακίου και των Ανωνύμων Εταιριών Διαχείρισης Αμοιβαίων Κεφαλαίων, στο Διοικητικό Συμβούλιο των επιμέρους ΕΕΧ ή ΑΕΔΑΚ. στ}Τα μέλη του Διοικητικού Συμβουλίου, οι κατέχοντες διευθυντική  θέση και κάθε άλλο πρόσωπο το οποίο απασχολείται με σχέση εξηρτημένης εργασίας ή έμμισθης εντολής της Ανώνυμης Εταιρίας Αποθετηρίων Τίτλων, στο Χ.Α.Α. ζ) Τα μέλη των οργάνων διοίκησης, σωματείων ή άλλων ενώσεων, προσώπων που εκπροσωπούν μέλη του Χρηματιστηρίου,  θεσμικούς επενδυτές, μετόχους ή άλλους συντελεστές της χρηματιστηριακής αγοράς, στην Επιτροπή Κεφαλαιαγοράς, η) Δημοσιογράφοι, μέλη των οικείων ενώσεων συντακτών και όσοι προσφέρουν δημοσιογραφικές υπηρεσίες σε επιχειρήσεις έκδοσης εντύπων ή σε ραδιοτηλεοπτικά μέσα  ενημέρωσης, οι οποίοι προσφέρουν πληροφόρηση ή σχολιασμό σε τακτική βάση επίθεμάτων που αφορούν την αγορά κεφαλαίων, στην Επιτροπή Κεφαλαιαγοράς. 4. Στην περίπτωση όπου στο προαναφερθέν τρίμηνο το σύνολο των συναλλαγών υπερβαίνει τα εξήντα εκατομμύρια (60.000.000) δραχμές ή η αξία των αγορών ή πωλήσεων σε μία συγκεκριμένη κινητή αξία υπερβαίνει τα έξι εκατομμύρια (6.000.000) δραχμές, οι αρμόδιες υπηρεσίες που αναφέρονται στην ανωτέρω παρ.3 υποχρεούνται να αποστέλλουν τις σχετικές γνωστοποιήσεις εντός πέντε (5) ημερών στην Επιτροπή Κεφαλαιαγοράς. 5. Τα προαναφερθέντα όργανα υποχρεούνται να τηρούν στο αρχείο τους τις σχετικές γνωστοποιήσεις για χρονική περίοδο τριών (3) ετών, ώστε να είναι πάντοτε διαθέσιμες στις εποπτικές αρχές. 6. Οι γνωστοποιήσεις της απόφασης αυτής θα γίνονται με ειδική έντυπη δήλωση η οποία θα έχει την εξής μορφή: α. προσωπικά στοιχεία συναλλασσομένων 1. Ονοματεπώνυμο 2. Ιδιότητα (παρ.1 αρθρ.81 Ν.2533/97) 3. Συγγενής α' βαθμού με συναλλασσόμενο 4. Ταχυδρομική Δ/νση, Τηλέφωνο β. στοιχεία συναλλαγών 1. Μέλος Χρηματιστηρίου Αξιών Αθηνών 2. Κωδικός αριθμός συναλλαγών 3. Εισηγμένες στο Χρηματιστήριο αξίες: α. Αγορές β. Πωλήσεις γ. Σύνολο 4. Εισαγόμενες στο Χρηματιστήριο αξίες: Αξία εγγραφών 5. Σύνολο 3γ +  4 6. Συναλλαγές που υπερβαίνουν τα 6.000.000 δρχ κατά κινητή αξία: α. Αγορές - Κινητή αξία Α - Κινητή αξία Β β. Πωλήσεις - Κινητή αξία Α - Κινητή αξία Β 